CELEX: C2005/093/57
Language: lv
Date: 2005-04-16 00:00:00
Title: Pirmās instances tiesas priekšsēdētāja rīkojums 2005. gada 31. janvārī lietā T-447/04 R Capgemini Nederland BV pret Eiropas Kopienu Komisiju (Pakalpojumu valsts līgumi — Kopienas uzaicinājuma uz konkursu procedūra — Pagaidu noregulējuma tiesvedība — Fumus boni juris — Steidzamība)

16.4.2005   
            
            
               LV
            
            
               Eiropas Savienības Oficiālais Vēstnesis
            
            
               C 93/28
            
         
      PIRMĀS INSTANCES TIESAS PRIEKŠSĒDĒTĀJA RĪKOJUMS
   
   2005. gada 31. janvārī
   lietā T-447/04 R Capgemini Nederland BV pret Eiropas Kopienu Komisiju
   (Pakalpojumu valsts līgumi - Kopienas uzaicinājuma uz konkursu procedūra - Pagaidu noregulējuma tiesvedība - Fumus boni juris - Steidzamība)
   (2005/C 93/57)
   tiesvedības valoda - angļu
   Lietā T-447/04 R Capgemini Nederland BV, Utrehta (Nīderlande), ko pārstāv advokāti M. Meulenbelt un H. Speyart, pret Eiropas Kopienu Komisiju (pārstāvis L. Parpala, kas norādīja adresi Luksemburgā) par pieteikumu apturēt Komisijas lēmuma piemērošanu, ar kuru noraidīts prasītāja piedāvājums attiecībā uz konkursa paziņojuma procedūru JAI-C3-2003-01 par otrās paaudzes Šengenas informācijas sistēmas (“SIS II”) izveidošanu un uzstādīšanu un iespējamo vīzu informācijas sistēmas (“VIS”) izveidošanu un uzstādīšanu tieslietu un iekšlietu jomā, kā arī par līguma piešķiršanu citam pretendentam, no vienas puses, un Komisijas lēmuma izpildi par līguma noslēgšanu attiecībā uz SIS II un VIS sistēmām ar citu pretendentu, no otras puses, Pirmās instances tiesas priekšsēdētājs 2005. gada 31. janvārī ir izdevis rīkojumu, kura rezolutīvā daļa ir šāda:
   
               1)
            
            
               prasību noraidīt;
            
         
               2)
            
            
               lēmums par izdevumiem tiek atlikts.